section_heading: Turizam
paragraph_text: Zbog raznolikosti i bogatstva kulturne baštine i tradicije, ali i mnoštva prodavaonica rukotvorina, suvenirnica te hotela i restorana u kojima se poslužuje kozji sir, Chefchaouen je vrlo popularno turističko odredište. Stari grad s uskim uličicama, trgovima i plavo-bijelo obojenim kućama, maurska utvrda Alcazaba – kazba čiji su zidovi sagrađeni od zbijene zemlje – i džamija Jamaa Bouzzafer, smještena 1,5 km od grada, najposjećenije su znamenitosti.